./data/phi0914/phi00140/phi0914.phi00140.perseus-lat1.xml
Titus Livius (Livy)
PostumiusAlbinus et C CalpurniusPiso consules fuerunt, ab A Postumio consule in senatum introducti qui ex Hispania citeriore venerant a       Q  Fulvio Flacco, L Minucius legatus et duo tribuni militum, T Maenius et L TerentiusMassiliota    hi cum duo secunda proelia,       deditionem Celtiberiae, confectam provinciam nuntiassent nec stipendio, quod            mitti soleret, nec frumento portato ad exercitum in eum annum opus esse,            petierunt ab senatu primum, ob res       prospere gestas ut diis inmortalibus honos haberetur,  deinde ut Q Fulvio decedenti de provincia deportare inde exercitum, cuius forti opera       et ipse et multi ante eum praetores usi essent, liceret; quod fieri, praeterquam       quod ita deberet, etiam prope necessarium esse:  ita enim obstinatos esse milites, ut non ultra retineri posse in provincia       viderentur, iniussuque abituri inde essent, si non dimitterentur, aut in       perniciosam, si quis inpense retineret, seditionem exarsuri   consulibus ambobus provinciam Ligures esse senatus       iussit  praetores inde sortiti sunt: A Hostilio urbana, Ti Minucio peregrina obvenit, P CornelioSicilia , C MaenioSardinia ;  Hispanias sortiti L Postumius ulteriorem, Ti Sempronius citeriorem   is quia successurus           Q Fulvio erat, ne vetere exercitu provincia spoliaretur, “quaero” inquit “de       te, L Minuci , cum confectam provinciam nunties, existimesne Celtiberos perpetuo       in fide mansuros, ita ut sine exercitu ea provincia obtineri possit?  si neque de fide barbarorum quicquam recipere aut       adfirmare nobis potes, et habendum illic utique exercitum censes, utrum tandem       auctor senatui sis supplementum in Hispaniam mittendi, ut ii modo, quibus       emerita stipendia sint, milites dimittantur, veteribus militibus tirones       inmisceantur,  an deductis de provincia       veteribus legionibus novas conscribendi et mittendi, cum contemptum tirocinium       etiam mitiores barbaros excitare ad rebellandum possit?  dictu quam re facilius sit provinciam       ingenio ferocem,  rebellatricem confecisse  paucae civitates, ut quidem ego audio, quas       vicina maxime hiberna premebant, in ius dicionemque venerunt, ulteriores in       armis sunt   quae cum ita sint, ego iam hinc       praedico, patres conscripti, me exercitu eo, qui nunc est, rem publicam       administraturum; si deducat secum Flaccus legiones, loca pacata me ad       hibernacula lecturum neque novum militem ferocissimo hosti obiecturum ”